Julian Assange (lair ing tanggal 3 Juli 1971) iku sawijining ngèlmuwan, wartawan lan aktivis internèt Australia. Dhèwèké utamané misuwur minangka salah sijining pangrintis situs wèb Wikileaks. Ing situs wèb iki, sok sapaa sing arep ngwadulaké sawetara barang ala bisa ngirim kontribusiné. Wikileaks wis njalari sawetara gègèran. Ing tanggal 7 Desember 2010, Assange nyerah lan dicekel pulisi ing London.[1] Olèhé dicekel pulisi iku amerga ana paréntah Interpol déné panjaluké Pulisi Swédia. Ing Swédia Assange kadakwa ing sawetara kasus ruda peksa (pemerkosaan).[1] Ing tanggal 16 Desember 2010, Assange diuculaké déning pulisi Inggris sawisé mbayar boreh. Banjur ing tanggal 26 Desember ana kabar manawa Assange wis ngedol haké kanggo nulis buku biografi.[2] Dhèwèké bakal olèh dhuwit kurang luwih US$ 1.500.000.[2] Ujaré dhuwit iki diperlokaké kanggo mbayar béya pangacara ing Swédia.[2] Julian Assange dhéwé nyélak pandakwan iki kabèh lan kandha manawa iki kabèh iku pitenah mawa alesan pulitik.